Diari Oficial de la Generalitat Valenciana


Sumari del DOGV 195, del 13-10-1984 (1984/803459)

REIAL DECRET 1754/1984, de 18 de juliol, pel qual es traspassen a la Comunitat Valenciana els serveis de l'Estat corresponents a les competències assumides per aquella en relació amb els tributs cedits, assessorament jurídic, defensa en juí i fiscalització-intervenció.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1984/07/18/1754/dof/vci/html**

### Dades del document

Número de DOGV
:   195

Data del DOGV
:   13-10-1984

Secció del DOGV
:   DISPOSICIONS GENERALS

Número del document
:   1984/803459


Data del document
:   18-07-1984

Organisme emissor
:   Presidència del Govern

Tipus de document
:   Reial decret

Reial Decret 1754/1984, de 18 de juliol, pel qual es traspassen a la Comunitat Valenciana els serveis de l'Estat corresponents a les competències assumides per aquella en relació amb els tributs cedits, assessorament jurídic, defensa en juí i fiscalització-intervenció.  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix que la Hisenda de la Comunitat Valenciana es constitueix, entre altres, pel rendiment dels tributs cedits per l'Estat, a què fa referència l'article 51 de l'Estatut esmentat i de tots aquells la cessió dels quals siga aprovada per les Corts Generals.  
D'acord amb les previsions estatutàries, la Comunitat Autònoma assumirà, per delegació de l'Estat, la gestió, liquidació, recaptació, inspecció i revisió, si convé, del tributs cedits, sense perjudici de la col·laboració que puga establir-se entre ambdues Administracions, i tot açò d'acord amb allò especificat en la Llei que regule la cessió.  
Determinats amb caràcter general l'abast i la condició de la cessió de tributs de l'Estat a les Comunitats Autònomes per Llei 30/1983, de 28 de desembre, i establert en l'article 1 de la llei de cessió de tributs a la Comunitat Valenciana (que entrà en vigor el dia 1 de gener de 1984, una vegada complida la condició exigida en l'article 2.n) que s'aplique a la Comunitat esmentada el que disposa la Llei abans esmentada, a partir d'aquella data se cedeix a la Comunitat Valenciana el rendiment, a la Comunitat Valenciana, del tributs següents:  
a) Impost extraordinari sobre el Patrimoni de les Persones Físiques.  
b) Impost General sobre Successions.  
c) Impost sobre Transmissions Patrimonials i Actes Jurídics Documentats, Unicament quant als següents fets imposables:,  
1. Transmissions oneroses per actes entre vius de tota mena de béns i drets que integren el patrimoni de les persones físiques o jurídiques.  
2. Constitució de drets reals, préstecs, fiances, arrendaments, pensions i concessions administratives.  
3. Constitució, augment i disminució del capital, fusió, transformació i dissolució de Societats.  
d) Impost sobre el Luxe, únicament quant als següents fets imposables:  
1. Adquisició en règim general amb acreditació en destinació.  
2. Tinença i fruïment d'embarcacions i aeronaus.  
e) Taxes i d'altres exaccions sobre el joc i s'atribueix a la Comunitat Autònoma, per delegacions de l'Estat, determinades competències en matèria de gestió i liquidació, recaptació, inspecció i revisió dels tributs cedits. Aquesta transferència de competències exigeix el correlatiu traspàs dels serveis adscrits a l'exercici de les funcions pròpies de les competències esmentades, per la qual cosa el traspàs citat de serveis ha de realitzar-se amb efectivitat a la vigència de la cessió del rendiment dels tributs abans esmentats, és a dir, amb efectivitat d'1 de gener de 1984.  
D'altra banda, el Raeial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.  
Segons que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i legalitat de realitzar les transferències en matèria de gestió i liquidació, recaptació, inspecció, revisió i intervenció, comptabilitat i fiscalització dels tributs que assenyala l'article primer de la Llei 30/1983, de 28 de desembre, reguladora de la cessió de tributs a les Comunitats Autònomes, adoptà, en la reunió del dia 23 de març de 1984, l'oportú acorda la virtualitat pràctica del qual n'exigeix l'aprovació pel Govern mitjançant Reial Decret.  
Finalment, independentment de l'afectació de l'Advocacia de l'Estat i Intervenció General de l'Administració en matèria tributària per la cessió d'impostos, aquests organismes també estan íntimament relacionats i, per tant, afectats amb la transferència de serveis d'altres Departaments ministerials a la Comunitat Autònoma, atés que, malgrat que l'Advocacia de l'Estat i Intervenció orgànicament formen part del Ministeri d'Economia i Hisenda en els nivells central i provincial, tanmateix en existir les Assessories Jurídiques i Intervencions Delegades en els diferents Departaments Ministerials, Organismes Autònoms i altres Institucions, exercint l'assessoria en dret i defensa en juí de l'Administració, així com el control intern mitjançant la fiscalització dels actes, documents i expedients de l'Administració Civil, resulta que amb la nova organització de l'Estat autonòmic i la consegüent assumpció d'àmplies competències per la Comunitat Autònoma, les anteriors funcions d'assessoria, defensa i fiscalització hauran de fer-se també per a aquests nous Ens de l'Administració Autonòmica, sobretot tenint en compte que fins ara tots els traspassos de serveis dels diferents Departaments ministerials han exclòs els aspectes que en aquests moments contemplem, motiu pel qual es fa necessari el traspàs de serveis del Ministeri d'Economia i Hisenda en les funcions d'assessorament en dret, defensa en juí i fiscalització- intervenció.  
En atenció d'aquests motius, segons que disposa l'apartat dos de l'esmentada disposició transitòria quarta de l'Estatut d'Autonomia de la Comunitat Valenciana, a proposta dels Ministeris d'Economia i Hisenda, d'Administració Territorial í amb la deliberació Pravia del Consell de Ministres en la reunió del dia 18 de juliol de 1984,  
DECRETE:  
Article 1.r  
S'aprova l'Acord de la Comissió Mixta prevista en la disposició transitòria quarta de l'Estatut d'Autonomia per a la Comunitat Valenciana, de data 23 de març de 1984, pel qual es transfereixen funcions de l'Estat en matèria de gestió i liquidació, recaptació, inspecció, revisió i intervenció, comptabilitat i fiscalització dels tributs que assenyala l'article primer de la Lleí 30/1983, de 28 de desembre, reguladora de la cessió de tributs a les Comunitats Autònomes, "així com determinades funcions d'assessorament jurídic, defensa en juí, control, fiscalització i intervenció, exercides actualment per les Assessories i Intervencions delegades respectives, sota la dependència de la Direcció General del Contenciós de l'Estat i de la Intervenció General de l'Administració de l'Estat, del Ministeri d'Economia i Hisenda".  
Article 2.n  
U. En conseqüència, queden transferides a la Comunitat Valenciana les funcions a que fa referència l'Acord que s'inclou com a annex I d'aquest Reial Decret, i traspassats en aquesta els serveis i els béns, crèdits pressupostaris i la documentació i els expedients que figuren en les relacions adjuntes al propi Acord de la Comissió Mixta, en els termes i les condicions que s'hi especifiquen.  
Dos. En l'Annex I d'aquest Reial Decret s'inclouen les disposicions legals afectades per aquesta transferència.  
Article 3.1  
Els traspassos a què fa referència aquest Reial Decret tindran efectivitat a partir del dia assenyalat en l'Acord de la Comissió Mixta esmentada, sense perjudici que el Ministeri d'Economia i Hisenda produesca, fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i nivell de funcionament que tenien en el moment de l'adopció de l'Acord que es transcriu com a Annex I d'aquest Reial Decret.  
Article 4.1  
Els crèdits pressupostaris que figuren detallats en les relacions 3 com a "baixes efectives" en els Pressupostos Generals de l'Estat per a l'exercici de 1984, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la Secció 32, destinats a finançar els serveis assumits per les Comunitats Autònomes, una vegada siguen remesos al Departament esmentat per part de l'Oficina Pressupostària del propi Ministeri els certificats de retenció de crèdit, per donar compliment al que disposa la Llei de Pressupostos Generals de l'Estat per a 1984.  
Article 5.è  
Aquest Reial Decret entrarà en vigor el mateix dia de la publicació en el "Boletín Oficial del Estado".  
Madrid, 18 de juliol de 1984.  
JOAN CARLES R.  
El Ministre de la Presidència,   
JAVIER MOSCOSO DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia per a València,  
CERTIFIQUEN:  
Que en la sessió plenària de la Comissió, celebrada el dia 23 de març de 1984, s'adoptà acord sobre traspàs a la Comunitat Valenciana de les funcions i dels serveis de l'Estat en matèria de gestió i liquidació, recaptació, inspecció, revisió i intervenció, comptabilitat i fiscalització dels tributs cedits per la Llei 37/1983, de 28 de desembre, i en matèria d'assessorament jurídic i defensa en juí i de control, fiscalització i comptabilitat en els termes que tot seguit s'expressa:  
A) Referència a normes constitucionals, estatutàries i legals en què s'empara el traspàs de serveis  
L'article 157.1 de la Constitució disposa que els recursos de les Comunitats Autònomes estaran constituïts, entre d'altres, pels impostos cedits, totalment o parcial, per l'Estat.  
L'Estatut d'Autonomia per a la Comunitat Valenciana, Llei Orgànica 5/1982, dl de juliol, estableix en l'article 51 que la Hisenda de la Comunitat Autònoma es constitueix, entre altres, amb els rendiments dels tributs cedits per l'Estat, a què fa referència l'article 52 de la pròpia Llei, especificant el propi article que se cedeix a la Comunitat Autònoma el rendiment dels següents tributs: a) Impost sobre el Patrimoni Net; b) Impost sobre Transmissions Patrimonials, c) Impost sobre Successions i Donacions; d) La imposició general sobre les vendes en fase minorista, e) Els impostos sobre consums específics en fase minorista, tret dels recaptats mitjançant monopolis fiscals, i 0 Les taxes i d'altres exaccions sobre el joc.  
L'article 54 de l'Estatut d'Autonomia disposa que la gestió, recaptació, liquidació i inspecció dels tributs propis, els cedits i les formes de col·laboració en aquestes matèries, en relació als impostos de l'Estat, s'adequarà a la Llei Orgànica establerta en l'article 157.3 de la Constitució, Llei Orgànica actualment aprovada amb data 22 de setembre de 1980, de finançament de les Comunitats Autònomes (Llei Orgànica 8/1980), que conté en els articles 4, 10, 11, i 19 previsions idèntiques a les esmentades en els articles de l'Estatut abans esmentats.  
La Llei 37/1983, de 28 de desembre, de cessió de Tributs a la Comunitat Valenciana, estableix en l'article 1.r l'aplicació a la Comunitat Valenciana de la Llei 30/1983, de 28 de desembre, reguladora de la cessió de tributs de l'Estat a les Comunitats Autònomes, la qual en l'article primer específica que:  
"1. Amb l'abast i les condicions establerts en aquesta Llei, és cedit a les Comunitats Autònomes el rendiment en el seu territori dels tributs següents:  
a) Impost Extraordinari sobre el Patrimoni de les Persones Físiques.  
b) Impost General sobre Successions.  
c) Impost sobre Transmissions Patrimonials i Actes Jurídics Documentats, únicament quant als fets imposables següents:  
1. Transmissions oneroses per actes entre vius de tota mena de béns i drets que integren el patrimoni de les persones físiques o jurídiques.  
2. Constitució de drets reals, préstecs, fiances, arrendaments, pensions i concessions administratives.  
3. Constitució, augment i disminució de capital, fusió, transformació i dissolució de Societats.  
d) Impost sobre Luxe, únicament quant als següents fets imposables:  
1. Adquisicions en règim dels articles que se citen tot seguit:  
- Vehicles de tracció mecànica (article 16 del text refós de la Llei de l'Impost sobre el Luxe).  
- Avions de turisme i embarcacions d'esbarjo, així com els accessoris i les peces de recanvi, fins i tot motors auxiliars (article 18 del text refós esmentat).  
- Joieria, plateria i rellotgeria (apartats a) 1 c) de l'article 20 del text refós esmentat).  
- Antiguitats (article 21 del text refós esmentat).  
- Escultura, pintures i gravats originals (apartat e) de l'article 23 del text refós esmentat).  
- Articles de fumador (apartat a) de l'article 28 del text refós).  
2. Tinença i fruïment d'embarcacions i aeronaus (article 30 del tan repetit text refós); i  
e) Taxes i d'altres exaccions sobre el joc.  
2. L'eventual supressió o modificació d'algun dels impostos abans assenyalats implicarà l'extinció o modificació de la cessió.  
A més a més la disposició transitòria tercera d'aquesta mateixa Llei precisa: "Fins l'entrada en vigor de la Llei Reguladora de l'Impost sobre Successions i Donacions, s'entendrà comprés en el rendiment que és cedit per l'Impost General sobre Successions aquell que resulte del gravàmen que recau sobre les donacions i la disposició addicional segona que: 'A l'entrada en vigor de les Lleis reguladores de l'Impost sobre el Patrimoni Net i de l'Impost sobre Successions i Donacions, s'entendrà cedit a la Comunitat Autònoma, amb l'abast i les condicions determinats en aquesta Llei, el rendiment en aquestes de les corresponents figures impositives, i que 'es regularà mitjançant llei especial la cessió a les Comunitats Autònomes del rendiment que, en el seu territori, corresponga a l'Impost sobre el Valor afegit en la fase de gravàmen sobre les vendes al detall o altres impostos sobre la venda en la mateixa fase quan s'establesquen aquestes figures impositives."  
D'altra banda, la Llei General Pressupostària 11/1977, de 4 de gener, en l'exposició de motius i en l'apartat VI, textualment diu:  
"La funció interventora de l'Administració General i Autònoma de l'Estat queda regulada en el títol tercer de la Llei, que es limita a extraure de l'ordenament jurídic vigent els aspectes més reeixits, alhora que defineix les distintes modalitats, tot vetlant-ne per la sistematització i apuntant les vies de posterior desplegament o ampliació respecte de determinats Organismes autònoms d'aquell."  
La Intervenció General de l'Administració de l'Estat, quant a l'organització, es troba desplegada en l'article 3.1 del Reial Decret número 2335/1983, de 4 d'agost, pel qual es disposa l'estructura del Ministeri d'Economia i Hisenda. En l'esmentat Reial Decret 2335/1983, i en definir les funcions de la Intervenció General de l'Administració de l'Estat es remet especialment al que disposa el Reial Decret 215/1977, de 8 de febrer, pel qual es determina amb precisió les competències i atribucions, entre altres, de la Intervenció General tant en el vessant de Centres directiu com d'Intervencions Delegades en els Ministeris Civils, en els Organismes autònoms i altres Ens públics, així com també les Intervencions Territorials de l'Administració de l'Estat amb les facultats ampliades per la delegació contemplada en el Reial Decret 553/1981, de 6 de març.  
D'altra banda, l'organització territorial de l'Estat en Comunitats Autònomes afecta necessàriament les funcions que tenen a càrrec la Direcció General del Contenciós de l'Estat i les Advocacies de l'Estat que en depenen.  
D'acord amb el seu Estatut, aprovat per Reial Decret- llei de 21 de gener de 1925, i el Reglament Orgànic de 27 de setembre de 1943, correspon a aquest Centre directiu i als òrgans centrals o perifèrics que en depenen, les funcions d'assessorament jurídic, defensa i representació en juí de les Administracions de l'Estat i dels Organismes autònoms, així com la gestió i el control de l'Impost General sobre les Successions. Sense perjudici d'açò, aquests òrgans, segons precisa el Reial Decret 2077/1982, de 27 d'agost, poden prestar assessorament en Dret a les Comunitats Autònomes que ho sol·liciten, sempre que no hi haja contraposició d'interés amb una altra Entitat Pública.  
"En conseqüència, la nova configuració de l'Estat Autonòmic, segons el Títol VIII de la Constitució vigent i la transferència de serveis fins ara estatals, a les Comunitats Autònomes, imposen que siga traspassada, a les mateixes Comunitats, aquella part dels serveis que exerceixen les funcions d'assessorament jurídic i defensa en juí i de control, fiscalització i comptabilitat en l'Administració Civil de l'Estat que corresponga als altres serveis que són transferits a cada Comunitat Autònoma."  
B) Funcions de l'Estat que assumeix la Comunitat Autònoma i identificació dels serveis que es traspassen  
1 ª 1. Segons que preveu l'article 12 de la Llei 30/1983, de 28 de desembre, la Comunitat Valenciana assumeix, per delegació de l'Estat, la gestió, liquidació, recaptació, inspecció i revisió dels Impostos Extraordinaris sobre el Patrimoni de les Persones Físiques, sobre Successions, Transmissions Patrimonials, Luxe, quan siga acreditat en destinació i les taxes i d'altres excepcions sobre el joc en els termes previstos en la Llei esmentada.  
2. Segons que disposa l'article 20 de la mateixa Llei, la Comunitat Autònoma realitzarà també, per delegació de l'Estat, la gestió, liquidació, inspecció i recaptació dels impostos de Successions, Transmissions Patrimonials i Actes Jurídics Documentats, el rendiment dels quals a la Comunitat Valenciana corresponga a l'Estat.  
Aquesta Delegació no s'estendrà a l'Impost sobre Actes Jurídics Documentats quan aquest siga recaptat mitjançant efectes timbrats.  
2.a Per a l'efectivitat de les funcions relacionades es traspassen a la Comunitat Valenciana receptora d'aquestes els següents serveis de les Delegacions d'Hisenda a la Comunitat Valenciana, prevists en el Reial Decret 489/1979, de 20 de febrer, amb les modificacions introduïdes per l'article 76 del Reial Decret 3494/1981, de 29 de desembre; l'article desè del Reial Decret 412/1982, de 12 de febrer, i els Reials Decrets 805/1982, de 2 d'abril; 2799/1982, de 15 d'octubre, i 2321/1983, de 4 d'agost, atés que desenvolupen les funcions que es detallen derivades de les competències que la repetida Llei 30/1983, de 28 de desembre, reconeix a les Comunitats Autònomes per a la gestió, liquidació, inspecció, revisió i recaptació dels tributs cedits i dels imposts a què fa referència l'article 20 d'aquesta mateixa Llei, així com els Reials Decrets 215/1977, de 8 de febrer, 1553/1981, de 6 de març, pels quals es reestructuren la Intervenció General de l'Estat i les Intervencions Territorials i el Reial Decret 2077/1982, de 27 d'agost, pel qual es reestructura la Direcció General del Contenciós de l'Estat, en allò que resulten afectats aquests òrgans pel traspàs de serveis a la Comunitat Autònoma, com a conseqüència de transferències de competències de l'Administració Civil de l'Estat.  
A) Delegacions d'Hisenda de València, Alacant i Castelló.  
1) Dependència de Relacions amb els Contribuents, a la qual corresponen les funcions següents:  
a) La recepció de tota mena de declaracions, recursos, consultes i d'altres documents amb transcendència tributària, així com l'examen d'aquests, i efectuar els requeriments escaients, segons preveu l'article 7.è de la Llei de Procediment Administratiu.  
b) La comprovació formal de les dades consignades en els documents tributaris presentats i la realització de les tasques preparatòries per al tractament mecanitzat de la informació.  
e) Resoldre els recursos de reposició interposats contra actes administratius dictats per aquesta.  
d) El Registre d'entrada i eixida de documents.  
e) La realització de les notificacions dels actes dictats.  
f) Efectuar els requeriments escaients en els supòsits de manca de presentació de declaracions dins del termini reglamentari.  
g) Facilitar al contribuent el coneixement de les normes tributàries que li siguen aplicables, tot resolent els dubtes que puguessen plantejar-se-li al respecte i prestar- li assistència necessària per al millor compliment de les obligacions amb la Hisenda Pública.  
h) Admetre i cursar totes les suggerències que puguen formular els contribuents per al millorament dels serveis.  
i) Les funcions de liquidació i d'altres de gestió tributària no encomanades en altres dependències.  
2) Inspecció d'Hisenda, que exerceix les funcions següents:  
a) Les previstes en l'article 140 de la Llei General Tributària.  
b) Les facultatives i de valoració de béns, drets o activitats, així com les de confecció, conservació i actualització dels censos i registres fiscals.  
c) Les de dictar actes administratius de liquidació i les d'elevar propostes de resolució sobre la procedència d'aplicar el règim d'estimació indirecta de bases, les d'emetre informes en els recursos de reposició que s'interposen davant l'Inspector en Cap, les d'emissió de dictàmens i altres actuacions facultatives.  
d) Qualssevol altres atribuïdes per disposicions reglamentàries.  
3) Advocacia de l'Estat, quant a les funcions que, en matèria tributària, lo reconeix la legislació vigent, l'assessoria en dret i defensa en juí que haja de realitzar en relació amb els altres serveis traspassats o que haja que traspassar a la Comunitat Autònoma l'Administració de l'Estat.  
4) Intervenció d'Hisenda a què correspon.  
a) L'exercici de la funció interventora respecte de tots els actes, documents i expedients dels quals es deriven drets i obligacions de contingut econòmic segons que disposa la Llei General Pressupostària en les disposicions complementàries.  
b), Promoure i interposar, en nom de la Hisenda Pública, en via administrativa i econòmico- administrativa, els recursos i les reclamacions escaients contra els actes i les resolucions contraris a la Llei o que s'estimen perjudicials per als interessos del Tresor.  
c) La presa de raó dels drets i les obligacions de la Hisenda Pública i de la notificació i extinció d'aquests; la vigilància i el control dels llibres de comptabilitat; formació dels comptes administratius; l'expedició de les certificacions de descobert; la tramitació de les notes de defectes i plecs de reparaments, i l'assessoria en matèria de comptabilitat pública.  
d) El control, la fiscalització i comptabilitat respecte dels serveis de l'Administració Civil de l'Estat transferits a la Comunitat Autònoma.  
5) Dependència de Tresoreria, que desplega les funcions de caixa, recaptació, ordenació de pagaments i les altres d'aquesta naturalesa que tinga atribuïdes.  
6) Dependència d'Informàtica, a què correspon la realització d'aquelles tasques que s'integren en processos mecanitzats de gestió i, en concret, la gravació, procés, arxiu i explotació de la informació que tinga entrada en les unitats esmentades.  
7) Dependència de serveis generals que té càrrec la gestió de tots els assumptes relatius al personal, edificis si no correspon a la Secció de Patrimoni de l'Estat i mitjans materials en general, tant de la pròpia Delegació com de les Administracions d'Hisenda que en depenen, així com la realització de les tasques de caràcter predominant manual o repetitiu que els encomane el Delegat d'Hisenda.  
B) Delegació d'Hisenda Especial de València.  
Resulten afectats els serveis següents:  
1. Inspecció Regional Financera i Tributària, a la qual correspon el desplegament de les activitats següents dins del camp de competència de la Inspecció esmentada:  
a) La proposta de plans i programes d'actuació.  
b) La desagregació i el control d'execució dels plans i programes d'actuació establerts pels òrgans centrals de l'Administració tributària.  
c) La realització dels estudis i informes d'àmbit regional, siguen de caràcter general o sectorial, que s'estimen necessaris per elaborar els plans d'actuació.  
d) L'assessorament en totes les qüestions de la seua competència que els sotmeten les Delegacions d'Hisenda.  
e) La planificació i coordinació de les activitats d'Investigació i comprovació realitzades per la Inspecció de Tributs.  
2. Centre Regional d'Informàtica, que exerceix funcions de:  
a) Direcció i coordinació en relació amb les unitats d'informàtica integrades en els altres òrgans de l'Administració Territorial.  
b) Realització de les tasques corresponents als processos mecanitzats de gestió, les aplicacions dels quals abasten tot el territori de la competència de la corresponent Delegació d'Hisenda especial.  
3. Secretaria General de Coordinació, com a òrgan d'assistència al Delegat en l'exercici de totes les activitats que miren d'establir la necessària coordinació entre les Delegacions d'Hisenda situades en l'àmbit de la seua competència.  
C) Competències, serveis i funcions que es reserva l'Administració de l'Estat  
1 . Correspon a l'Estat la titularitat de les competències de gestió, liquidació, recaptació, inspecció i revisió dels tributs el rendiment dels quals és cedit a la Comunitat Valenciana i dels impostos a què es refereix l'article 20 de la Llei 30/1983, de 28 de desembre.  
2. No són objecte de traspàs, i en conseqüència l'Estat es reserva les següents funcions i serveis en relació amb els tributs cedits:  
A) En matèria de gestió i liquidació:  
a) La resolució de les consultes vinculants.  
b) Els acords de concessió de beneficis tributaris en el cas d'associacions, agrupacions i unions temporals d'Empreses i de fusions d'Empreses.  
c) La concessió d'exempcions subjectives en l'Impost General sobre Successions i en l'Impost sobre Transmissions Patrimonials i Actes Jurídics Documentats.  
d) La concessió d'exempcions en l'Impost sobre el Luxe, relatives a les adquisicions de vehicles de tracció mecànica, condicionades per les normes reguladores a terminis de carència o limitacions quant al nombre de vehicles a què afecten els beneficis fiscals.  
e) La confecció dels efectes ajornats que s'utilitzen per a la gestió dels tributs cedits.  
B) En matèria de recaptació.  
La recaptació en període voluntari de les declaracions autoliquidacions que es presenten conjuntament amb les de l'Impost sobre la Renda de les Persones Físiques.  
C) En matèria d'inspecció:  
a) Les actuacions comprovadores i investigadores en matèria tributària de la Comunitat Autònoma que hagen de realitzar fora del territori de la Comunitat Valenciana, en els termes de l'article 16.3 de la Llei 30/1983, de 28 de desembre.  
b) La incoació de les oportunes actes d'Investigació i comprovació per l'Impost extraordinari sobre el Patrimoni, amb ocasió de les actuacions inspectores que es realitzen en relació amb l'Impost sobre la Renda de les Persones Físiques, sense perjudici de la facultat de liquidació que, en tot cas, correspon a la Comunitat Autònoma.  
D) En matèria de revisió:  
a) La revisió d'actes de gestió tributària a què fa referència l'article 154 de la Llei General Tributària.  
b) El coneixement de les reclamacions económico- administratives interposades contra els actes de gestió tributària emanats de la Comunitat Autònoma, tant si s'hi susciten qüestions de fet com de dret.  
3. Seguiran formant part de l'Administració de l'Estat els serveis següents de les Delegacions d'Hisenda a la Comunitat Valenciana, prevists en el Reial Decret número 439/1979, de 20 de febrer, que reorganitza l'Administració Territorial de la Hisenda Pública, modificat per l'article 76 del Reial Decret 3494/1981, de 29 de desembre, l'article desè del Reial Decret 412/1982, de 12 de febrer, i els Reials Decrets 305/1982, de 2 d'abril; 2799/1982, de 15 d'octubre, i 2321/1983, de 4 d'agost.  
A) Aquells a què correspon l'exercici i desenvolupament de les funcions pròpies de les competències de gestió, liquidació, recaptació, inspecció i revisió dels tributs no cedits i de l'Impost sobre Actes Jurídiques Documentats, el rendiment dels quals a la Comunitat Valenciana corresponga a l'Estat quan es recapte mitjançant efectes timbrats.  
B) Els que tot seguit s'expressen en relació amb les funcions que no es deriven de les competències en matèria tributària.  
a) Advocacia de l'Estat, quant a les funcions reconegudes en la legislació vigent, en relació als serveis de l'Administració de l'Estat que no siguen susceptibles de transferència a la Comunitat Autònoma.  
b) Intervenció d'Hisenda, respecte a les facultats que l'ordenament jurídic li atribueix respecte a l'Administració de l'Estat, sempre que no siga susceptible de transferència a la Comunitat Autònoma.  
c) Dependència de Tresoreria, en relació amb les funcions relatives a classes passives, ordenació de pagaments, Caixa General de Dipòsits i les altres que no siguen susceptibles de transferència a la Comunitat Autònoma.  
d) El Tribunal Econòmico- Administratiu Provincial.  
D) Funcions en què han de concórrer l'Administració Tributària de l'Estat i de la Comunitat Valenciana i forma de cooperació.  
1. Les Administracions de l'Estat i de la Comunitat Valenciana entre elles i amb les altres Comunitats Autònomes, col·laboraran en tots els ordres de gestió, inspecció i revisió dels tributs, en la forma prevista en l'article 91.2 de la Llei 30/1983, de 28 de desembre.  
2. Ambdues Administracions elaboraran conjuntament els plans d'actuació inspectora en relació als Impostos de Successions, Transmissions Patrimonials i Luxe, quan acrediten en destinació i de les taxes i d'altres exaccions sobre el joc.  
3. Hi haurà un fitxer o registre comú dels subjectes passius en què concórreguen les circumstàncies de reincidència i reiteració.  
4. En relació amb l'Impost extraordinari sobre el Patrimoni, l'Administració Tributària de l'Estat i de la Comunitat Valenciana col·laboraran tot facilitant-se mitjans personals, coadjuvant en la inspecció i intercanviant la informació que es derive de les declaracions, censos i actuacions efectuats per la Inspecció, així com acordant les mesures necessàries per a la més eficaç tramitació dels expedients en l'àmbit de les competències respectives.  
5. A les finalitats d'aquesta col·laboració.  
a) Actuarà la Comissió Coordinadora prevista en l'article 24 de la Llei.  
b) Ambdues Administracions tributàries crearan en el termini de dos mesos, comptats a partir de l'efectivitat d'aquest acorda oficines executives de col·laboració, coordinació i enllaç que, entre altres, s'ocuparan del manteniment, la conservació i posada al dia del fitxer comú de reincidents.  
6. Les funcionis de valoració que els Serveis Tècnics dels Consorcis per a la Gestió i Inspecció de les Contribucions Territorials, venien prestant a l'Administració Tributària de l'Estat, en relació amb els tributs que són cedits, seguiran prestant-se d'igual forma a l'Administració Tributària de la Comunitat Autònoma.  
E) Normes vigents afectades pel traspàs.  
Aquest acord afecta els Reials Decrets 489/1979, de 20 de febrer; 34/1981, de 29 de desembre; 412/1982, de 12 de febrer; 805/1982, de 2 d'abril; 2799/1982, de 15 d'octubre, i 2321/1983, de 4 d'agost, així com a les normes que el desenvolupen, pel que fa a les Delegacions d'Hisenda a la Comunitat Valenciana.  
Les normes substantives reguladores dels distints conceptes tributaris cedits no queden afectades per aquest acorda ja que les competències que aquestes establien per a la gestió, inspecció, revisió i recaptació dels tributs ja foren modificades per la Llei 30/1983, de 28 de desembre, relativa a la cessió de tributs a les Comunitats, Autònomes.  
F) Béns, drets i obligacions de l'Estat que es traspassen.  
1. Es traspassen a la Comunitat Valenciana els béns, drets i les obligacions de l'Estat que s'inclouen en l'inventari detallat de la relació adjunta número 1, on queden indentificats els immobles, mobles i equips d'oficina afectat pel traspàs. Aquests traspassos es formalitzaran d'acord amb el que estableix la disposició transitòria quarta de l'Estatut d'Autonomia i d'altres disposicions en cada cas aplicables.  
2. En el termini d'un mes de la publicació en el "Boletín Oficial del Estado" d'aquest acord pel Govern, seran signades les actes de lliurament i recepció de mobiliari, equip i material inventariable.  
G) Personal adscrit als serveis i institucions que es traspassen.  
1. El personal adscrit als serveis traspassats i que es referència en la relació adjunta número 2, passarà a dependre de la Comunitat Autònoma, en els termes legalment previstos per l'Estatut d'Autonomia i d'altres normes en cada cas aplicables, i en les mateixes circumstàncies que s'especifiquen en la relació adjunta i amb el número de registre de personal.  
2. La Subsecretaria del Ministeri d'Economia i Hisenda i d'altres òrgans competents en matèria de personal notificaran a l'interessat el traspàs i la nova situació administrativa només aprove el Govern aquest acord per Reial Decret. Alhora, hom remetrà als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers, referits a les quantitats acreditades durant 1983, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.  
H) Llocs de treball vacants que es traspassen.  
Els llocs de treball vacants dotats pressupostàriament que es traspassen són els que es detallen en la relació annexa, amb indicació del Cos o Escala al qual estan adscrits o assimilats, nivell orgànic i dotació pressupostària corresponent.  
I) Valoració definitiva de les càrregues financeres dels serveis traspassats.  
1. La càrrega assumida neta que, segons pressupost de despeses per a 1983 correspon als serveis que es traspassen a la Comunitat, s'eleva definitivament a 668.234.280 pessetes, segons detall que figura en la relació 3.  
2. Els recursos financers que s'han destinat a sufragar les despeses d'execució dels serveis que es traspassen, durant l'exercici de 1984, han comprés les dotacions següents:  
Assignacions pressupostàries per a cobertura del cost efectiu: 201.965.812 pessetes.  
Recaptació prevista per Taxes, Imposts, etc.: 2.796.000 pessetes.  
Aquestes dotacions i recursos apareixen actualitzats d'acord amb el Pressupost General de l'Estat de 1984 en la relació adjunta número 4.  
3. El cost efectiu figura detallat als quadres de valoració 3,1 es finançarà en els exercicis futurs en la manera següent:  
3.1. Transitòriament, mentre no entre en vigor la corresponent Llei de Participació en els Tributs de l'Estat, mitjançant la consolidació de la secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'indiquen, susceptibles d'actualització pels mecanismes generals de cada Llei de Pressupostos.  
 Crèdits milers  
 de pessetes 1983  
a) Costs bruts:  
Despeses de personal 207.585  
Despeses de funcionament 135.572  
Inversions per transferències per a conservació, millora i substitució 31.945  
   
 Total 375.102  
b) A deduir:  
Recaptació anual per Taxes i altres ingressos 2.536  
   
 Total 372.566  
Les possibles diferències que es produesquen en període transitori al qual es refereix l'apartat 1.3.1, respecte al finançament dels serveis traspassats, seran objecte de regularització al tancament de cada exercici econòmic mitjançant la presentació dels comptes i estats justificatius corresponents davant una comissió de liquidació que es constituirà al Ministeri d'Economia i Hisenda.  
J) Documentació i expedients dels serveis que es traspassen.  
El lliurament de la documentació i expedient dels serveis traspassats i la resolució d'aquells que es troben en tramitació, es realitzarà en conformitat amb allò previst en l'article 8 del Reial Decret 4015/1982, de 29 de desembre.  
K) La Comunitat Valenciana se subroga en l'obligació contemplada en l'article 90 del Reial Decret 3494/1981, de 29 de desembre (indemnització i compensació als liquidadors de districte hipotecari), a efectes dels quals figura com a cost efectiu transferible imputable a la Direcció General del Tresor i Política Financera, aplicació 257.  
L) Data d'efectivitat de les transferències.  
Les transferències de competències i els traspassos de mitjans objecte d'aquest acord tindran efectivitat a partir del dia 1 de gener de 1984.  
I perquè conste, expedim la present certificació a Madrid, el 23 de març de 1984.- Els Secretaris de la Comissió Mixta, Gonzalo Puebla de Diego, Maria Blanca Blanquer i Prats.  
Veure imatge


Còpia Permalink ELI